Gauldal videregående skole

Gauldal videregående skole er en offentlig videregående skole på Støren i Midtre Gauldal kommune i Trøndelag. Siden august 2010 har skolen holdt til i Gauldal skole- og kultursenter. Skolen har i overkant av 300 elever.

Skolen ble opprettet i 1980 ved sammenslutningen av daværende Gauldal videregående skole (tidligere Gauldal gymnas, etablert i 1966) og Støren videregående skole (tidligere Støren yrkesskole, etablert i 1947), etter lov om videregående opplæring av 1974.

Skolen har åtte ulike studieprogram og en fagskole for kart og oppmåling. Skolen tilbyr programmene:
Bygg- og anleggsteknikk
Børsemaker (landsdekkende)
Design og håndverk/medieproduksjon
Helse- og oppvekstfag
Restaurant- og matfag
Service og samferdsel 
Studiespesialisering 
Teknikk og industriell produksjon

Referanser

Eksterne lenker
 Gauldal videregående skole

Videregående skoler i Trøndelag
Skoler i Midtre Gauldal
Utdanningsinstitusjoner etablert i 1980